nahid-hub/BLUGE-bengali-wikipedia-section-title-prediction huggingface dataset:
নাসের ১৯৩৭ সালে মিশরীয় মিলিটারি অ্যাকাডেমিতে যোগদানের জন্য আবেদন করেন। কিন্তু ওয়াস্তা নামক এক বিশেষ যোগ্যতা না থাকায় তার আবেদন ফিরিয়ে দেয়া হয়। সামরিক বাহিনীতে যোগদানে ব্যার্থ হয়ে নাসের আইন পড়ার উদ্দেশ্যে ল’স্কুলে ভর্তি হন। সেখানেও সাফল্য না পেয়ে তিনি পুলিশ বাহিনীতে যোগদানের আবেদন করেন এবং এখানেও সামরিক বাহিনী প্রদর্শিত একই কারণে তাকে ফিরিয়ে দেয়া হয়। পরে তৎকালীন পররাষ্ট্রমন্ত্রী ইব্রাহীম খায়েরী পাশার সাথে দেখা করে তার সাহায্যে নাসের মিলিটারি অ্যাকাডেমিতে যোগ দেন। এখানে নাসেরের সাথে আবদেল হাকিম আমের ও আনোয়ার সাদাতের দেখা হয় যারা পরে নাসেরের রাজনৈতিক কর্মকান্ডে গুরুত্বপূর্ণ ভূমিকা রেখেছিলেন। মিলিটারি অ্যাকাডেমি থেকে উত্তীর্ণ হয়ে নাসের একজন সেকেন্ড লেফটেন্যান্ট হিসেবে কমিশন লাভ করেন।

১৯৩৯ সালের দ্বিতীয় বিশ্বযুদ্ধের প্রাক্কালে নাসের ও আমের সুদান নিয়োগ লাভ করেন; সুদান সেসময়ে প্রশাসনিক ভাবে মিশরের সাথে সংযুক্ত ছিল। নাসের সেখানে ১৯৪১ সাল পর্যন্ত দায়িত্ম পালন করেন। তিনি যুদ্ধ চলাকালীন সময়ে ঐ এলাকায় অবস্থান করছেন অক্ষশক্তির এমন গুরুত্বপূর্ণ ব্যক্তিবর্গের সাথে যোগাযোগ করেন। বিশেষ করে সেখানে অবস্থানকারী ইটালির কিছুর কর্মকর্তার সাথে তিনি যোগাযোগ করেন এবং একটি পরিকল্পনা করেন যার দ্বারা নাসের অক্ষশক্তির সাহায্যে একটি অভ্যুত্থান করে মিশরের তৎকালীন ব্রিটিশ শাসনকর্তাদের বিতাড়িত করবেন। কিন্তু এই পরিকল্পনা পরে আর বাস্তবায়িত হয়নি। নাসের ১৯৪২ সালের সুদান থেকে ফিরে আসেন ও পরের বছর মিলিটারি অ্যাকাডেমিতে একজন প্রশিক্ষক হিসেবে দায়িত্ম পালন শুরু করেন।

আরউইন রমেলের আফ্রিকা কর্পস মিশরের অভ্যন্তরে প্রবেশ করার কারণে ব্রিটিশ কর্তৃপক্ষ তৎকালীন মিশরীয় প্রধানমন্ত্রী আলী মাহেরকে সন্দেহের দৃষ্টিতে দেখা শুরু করে ও তাকে অক্ষশক্তির একজন সমর্থক হিসেবে চিহ্নিত করে। এই কারণে মিশরে ব্রিটিশ রাষ্ট্রদূত লর্ড ল্যাম্পসন ১৯৪২ সালে একটি ক্ষুদ্র ব্রিটিশ বাহিনীর সাহায্যে মিশরের রাজা প্রথম ফারুকের প্রতি চাপ প্রয়োগ করেন যার ফলে ফারুক আলী মাহেরকে বরখাস্ত করতে বাধ্য হন ও ল্যাম্পসনের পরামর্শে ব্রিটিশবান্ধব হিসেবে বিশেষভাবে পরিচিত মুস্তফা আল-নাহহাসকে প্রধানমন্ত্রী নিয়োগ করেন। এই ঘটনায় নাসেরসহ সাধারণ মিশরীয়দের মধ্যে প্রচন্ড বিরূপ প্রতিক্রিয়া হয়। নাসের এই সিদ্ধান্তকে মিশরের স্বাধীনতার প্রতি প্রচন্ড অপমান হিসেবে চিহ্নিত করেন ও সংশ্লিষ্ট সময়ে সশস্ত্র বাহিনীর নিষ্ক্রিয়তায় হতাশ হয়ে পড়েন। এই ঘটনার পর নাসের সশস্ত্র বাহিনীতে জাতীয়তাবাদী চিন্তাধারার তরুণ অফিসারদের সংগঠিত করতে শুরু করেন। তরুণ অফিসারদের সাথে যোগাযোগের ক্ষেত্রে নাসের প্রধান মাধ্যম ছিল আবদেল হাকিম আমের যিনি স্বাধীনতাকামী অফিসারদের চিহ্নিত করে তাদের ব্যাপারে তথ্যসামগ্রী নাসেরকে সরবরাহ করতেন।

সঠিক অনুচ্ছেদ শিরোনাম কোনটি?
titleA. শিক্ষা
titleB. সামরিক জীবন
titleC. পরিবার
titleD. ব্যক্তিগত জীবন
উত্তর: titleB
দিলীপ কুমার, যার আসল নাম মুহাম্মদ ইউসুফ খান, বলিউডের "প্রথম খান" হিসাবে তাকে উল্লেখ করা হয়। ১৯৪০-এর দশকে তিনি চিত্রনায়ক হিসেবে আত্মপ্রকাশ করেন এবং ১৯৫০ এবং ১৯৬০-এর দশকের ভারতীয় চলচ্চিত্র সবচেয়ে বড় তারকা হিসেবে নিজেকে প্রতিষ্ঠিত করেন। তিনি ভারতীয় উপমহাদেশে অভিনয়ের জগতে চলচ্চিত্রে বাস্তবতাকে সামনে তুলে আনার জন্য সম্মানিত হয়েছেন এবং সর্বকালের সর্বশ্রেষ্ঠ এবং সবচেয়ে প্রভাবশালী অভিনেতা হিসাবে বিবেচিত। সত্যজিৎ রায় এক বিশেষ সাক্ষাতকারে তাকে "মৌলিক বিন্যাসী অভিনেতা বা স্বাতন্ত্রসূচক" বা (প্রাকৃতিক অভিনেতা) হিসাবে বর্ণনা করেন।

সঠিক অনুচ্ছেদ শিরোনাম কোনটি?
titleA. আমির খান
titleB. শাহরুখ খান
titleC. তিন খান
titleD. দিলীপ কুমার
উত্তর: titleD
দূর্ঘটনার পরপরই দিনাজপুর শহরের হিতৈষী জনগন উদ্ধার কাজ শুরু করেন। পরে ভারতীয় মিত্রবাহিনী উদ্ধার কাজে যোগ দেন। অন্ধকার ক্রমান্বয়ে ঘনিয়ে আসে। কোনদিকে কিছুই দেখা যাচ্ছিল না। তদুপরি বিষাক্ত গ্যাস আর ধোঁয়ায় পরিবেশ যেন নরককুন্ডে পরিণত হয়েছিল। আহত-অর্ধমৃত মুক্তিযোদ্ধাদের আর্তনাদ, মুমূর্ষদের চিৎকার আর কান্নাকাটিতে মহারাজা গিরিজানাথ স্কুল প্রাঙ্গণ যেন মুহুর্তের মধ্যে মৃত্যুপুরীতে পরিণত হয়েছিল। মৃত মুক্তিযোদ্ধাদের আর আহত মুক্তিযোদ্ধাদের শরীরের বিভিন্ন অঙ্গপ্রতঙ্গ স্কুল বিল্ডিং এর ইট আর লোহা লক্করের সাথে মিশে উড়ে গিয়েছিল পশ্চিম আর উত্তর দক্ষিণে শহরের বিভিন্ন অঞ্চলে আর পূর্ব দিকে সুবিস্তীর্ণ ধান ক্ষেত, ঝাড়, জঙ্গল, ডোবা-নালা, পুকুর আর খাল বিলে। ২৬ বিঘা জমির উপর প্রতিষ্ঠিত সেই স্কুলের মাঠে সেদিন রক্তের স্রোত বয়ে গিয়েছিল। নতুন সৃষ্ট পুকুরটি রক্তে রঞ্জিত হয়েছিল। খন্ড খন্ড দেহাংশ, দলা দলা মাংস, কোথাও মাথা, কোথাও দেহ, কোথাও হাত, পা অন্ধকারে চতুর্দিকে ছড়িয়ে ছিটিয়ে পড়েছিল।

ঘটনার দিন সকালে মুক্তিযোদ্ধাদের রোল কল করা হয়েছিল। তখন সর্বোমোট ৭৮০ জন মুক্তিযোদ্ধা উপস্থিত ছিলেন। এরপর অনেকেই ২/১ দিনের ছুটি নিয়ে বাবা-মা-স্ত্রী-পুত্রের সাথে দেখা করার জন্য চলে যান। আর কেউ কেউ শহরে ঘুরতে চলে যান। তাই দুর্ঘটনার সময় কতজন সেখানে উপস্থিত ছিলেন তা সঠিকভাবে বলা সম্ভব ছিল না। ধারণা করা হয় আনুমানিক ৫০০ থেকে ৬০০ মুক্তিযোদ্ধা ঘটনাস্থলেই প্রাণ হারান। ঘন অন্ধকারে গাড়ীর লাইট জ্বালিয়ে, টর্চ লাইট, হ্যাচাক লাইট ও লন্ঠনের আলোয় রাতভর উদ্ধার কাজে সেদিন শহর ও গ্রামের সর্বস্তরের মানুষ অংশগ্রহণ করেন।

পরদিন প্রথমে ৮৬ জনের লাশ,পরে আরো ২১ জনের লাশ দিনাজপুর শহরের উত্তরে চেহেলগাজী মাজার প্রাঙ্গণে দাফন করা হয়। লাশগুলোর অধিকাংশই ছিন্ন ভিন্ন ছিল। কারো হাত, কারো পা, কারো মাথা জোড়া লাগিয়ে এক একটি লাশের আদল দেওয়া হয়েছিল। কোন যাচাই বাছাই করা মোটেই সম্ভব ছিল না। তাই হয়তো কোনো লাশের দুটা হাতই ছিল ডান হাত অথবা দুটা পা ছিল বাম পা। একজনের মাথা আর একজনের শরীরে লাগিয়ে লাশের আকৃতি করা হয়েছিল। হাসপাতালে আহত মুক্তিযোদ্ধাদের আর্তনাদে বাতাস সেদিন ভারি হয়ে গিয়েছিল। সব লাশকেই যে মস্তক বা হাত-পা দেওয়া হয়েছিল হয়তো সেটাও নয়। মহারাজা স্কুল মাঠ থেকে প্রায় ৫০ মণ দলা দলা মাংস উদ্ধার করা হয়েছিল। শহরের দালানের ছাদ, রাস্তা-ঘাট, ধান ক্ষেত, ডোবা-নালা থেকে লাশের খন্ডিত অংশ সংগ্রহ করতে বেশ কয়েকদিন সময় লেগেছিল। এতে করে দেহের বিভিন্ন অংশে পচন ধরায় দুর্গন্ধে আকাশ বাতাসসহ পরিবেশ ভীষণভাবে দূষিত ও ভারি হয়ে গিয়েছিল।

সঠিক অনুচ্ছেদ শিরোনাম কোনটি?
titleA. হতাহত ও উদ্ধার তৎপরতা
titleB. দূর্ঘটনায় বেঁচে যাওয়া একজনের স্মৃতিকথা
titleC. দূর্ঘটনা
titleD. পটভূমি
উত্তর: titleA
শহরের কৌশলী ব্যবসায়িক অবস্থান আকর্ষণ করে সব ধরনের জাতির লোকেদের। বিভিন্ন বিশ্বাসে বিশ্বাসী লোকেরাও এখান থেকে ব্যবসায়ী সুযোগ নিতে পারেন। আলেপ্পোর বাণিজ্যিক সড়ক মিলেছে চীন, মেসোপটেমিয়ার সাথে পূর্বদিকে, ইউরোপে পশ্চিম দিকে এবং উর্বর চন্দ্রকলা ও মিশর দক্ষিণ দিকে। বিশ্বের সবচেয়ে বৃহৎ আচ্ছাদিত বাজারও অবস্থিত আলেপ্পোয় যার দৈর্ঘ্য প্রায় ।

সবচেয়ে গুরুরত্বপূর্ণ খানকাহ এবং আচ্ছাদিত বাজারগুলো যেগুলো আল মদিনা বাজারের আওতাধীন: ১৪৫০ খ্রিষ্টাব্দ থেকে খান আল কাদি, ১৬শ শতাব্দীর গোড়া থেকে খান আল সাবুউন, ১৫৩৯ খ্রিষ্টাব্দের খান নাহহাসিন, ১৫৪৬ থেকে খান আল শৌনেহ, ১৫৭৪ থেকে খান আল জুমরক, ১৬৮২ থেকে খান আল ওয়াজির বাজার, আল-ফারেইন বাজার, আল-দিরা বাজার, আল-হিরাজ বাজার, আল-জির্ব বাজার, মার্কোপোলি বাজার, আস-সিয়াগ বাজার, দ্যা ভেনেসিয়ান্স খানকাহ, খান আল-হারির বাজার ষোড়শ শতাব্দীর দ্বিতীয়ার্ধ থেকে ইত্যাদি। 

সঠিক অনুচ্ছেদ শিরোনাম কোনটি?
titleA. ঐতিহাসিক সময়কাল
titleB. দর্শনীয় স্থান
titleC. ঐতিহাসিক ভবনসমূহ
titleD. বাজার এবং খানকাহ
উত্তর: titleD
১৯৭৫ সালের পর এলাকাটিকে সবুজে ঘেরা পার্কে পরিণত করা হয়। পার্কের একপাশে শিশুদের জন্য একটি বিনোদন কেন্দ্র তথা পার্ক গড়ে তোলা হয়। এখানে শিশুদের জন্য নানা ধরনের আকর্ষণীয় খেলাধুলা, খাবার রেস্তোরাঁ এবং ছোটখাটো স্মারক জিনিসপত্র ক্রয়ের ব্যবস্থা রয়েছে।

সোহরাওয়ার্দী উদ্যানে বাংলাদেশের স্বাধীনতা-সংক্রান্ত যেসব ঐতিহাসিক ঘটনা অনুষ্ঠিত হয়েছে, সেগুলিকে স্মরণীয় করে রাখার লক্ষ্যে ১৯৯৯ সালে এখানে ‘শিখা চিরন্তন’ স্থাপন করা হয়েছে এবং একইসাথে তার পাশেই যেখানে পাকিস্তানি সেনাগণ আনুষ্ঠানিকভাবে আত্মসমর্পণের দলিলে স্বাক্ষর করেছিল সেখানে গড়ে তোলা হচ্ছে স্বাধীনতা টাওয়ার।

১৯৯৬ খ্রিষ্টাব্দে আওয়ামী লীগ ক্ষমতায় এলে এখানে স্বাধীনতা স্তম্ভ ও শিখা চিরন্তন নির্মাণের উদ্যোগ নেয়। স্বাধীনতা স্তম্ভ প্রকল্পের অন্যতম প্রধান আকর্ষণ জনতার দেয়াল নামে ২৭৩ ফুট দীর্ঘ একটি দেয়ালচিত্র। এটি ইতিহাসভিত্তিক টেরাকোটার পৃথিবীর দীর্ঘতম ম্যুরাল। এর বিষয়বস্তু ১৯৪৮ থেকে ১৯৭১ খ্রিষ্টাব্দ পর্যন্ত বাঙালি জাতির মুক্তি সংগ্রামের ইতিহাস। এ ছাড়া সোহরাওয়ার্দী উদ্যানে খনন করা হয়েছে একটি কৃত্রিম জলাশয় বা লেক। ২০০১ খ্রিষ্টাব্দে চারদলীয় জোট সরকার-এর শাসনামলে আমলে উদ্যানের ভেতর ঢাকা জেলার শহীদ মুক্তিযোদ্ধাদের নামের তালিকা সংবলিত একটি স্থাপনা তৈরি করা হয়।

সঠিক অনুচ্ছেদ শিরোনাম কোনটি?
titleA. উদ্যানের বিভিন্ন স্থাপনা
titleB. পাকিস্তান আমল
titleC. প্রাথমিক ইতিহাস
titleD. ব্রিটিশ আমল
উত্তর: titleA
প্রতি বছর হিন্দু পঞ্জিকা অনুযায়ী ফাল্গুন মাসের কৃষ্ণ চতুর্দশী তিথিতে শিবরাত্রি উৎসব উদযাপিত হয়। এই উৎসব হিন্দুদের অন্যতম গুরুত্বপূর্ণ উৎসব। এই দিন ভক্তের শিবের মস্তকে ফল, ফুল ও বিল্বপত্র অর্পণ করে।

চৈত্রসংক্রান্তির দিন বাংলায় শিবকেন্দ্রিক একটি বিশেষ উৎসব পালিত হয়। এটি চড়ক উৎসব নামে পরিচিত। এটি পৌরাণিক উৎসব নয়, লোকউৎসব। গাজন এই উৎসবের অন্যতম বৈশিষ্ট্য।

সঠিক অনুচ্ছেদ শিরোনাম কোনটি?
titleA. হরিহর
titleB. ইন্দ্র
titleC. উৎসব
titleD. ঐতিহাসিক বিবর্তন
উত্তর: titleC
২৬ এপ্রিল, ১৯৬৫ সালে পাকিস্তান সরকারের এক নির্বাহী আদেশের মাধ্যমে জাতীয় বিজ্ঞান ও প্রযুক্তি জাদুঘর আত্নপ্রকাশ করে। প্রতিষ্ঠার বছরের সেপ্টেম্বর মাস থেকে এটি ঢাকা গণ গ্রন্থাগার ভবনে কাজ শুরু করে। ১৯৭০ সালের এপ্রিল মাসে এটিকে ঢাকার চামেলিবাগে স্থানান্তর করা হয় ও পরের বছরের মে মাসে এটিকে ধানমন্ডির ১নং সড়কে স্থানান্তর করা হয়। ১৯৭২ সালে এটিকে জাতীয় জাদুঘরের মর্যাদা প্রদান করা হয় এবং বিজ্ঞান ও প্রযুক্তি মন্ত্রণালয়ের অধীনে এটি একটি স্বায়ত্তশাসিত প্রতিষ্ঠান হিসেবে কার্যক্রম শুরু করে। ১৯৭৯ সালে এটিকে ধানমন্ডির ৬নং সড়কে নেয়া হয় ও পরের বছর আবার এটিকে কাকরাইল মসজিদের সামনের একটি স্থানে স্থানান্তর করা হয়। জাদুঘরের একটি নিজস্ব ভবন নির্মাণের জন্য বাংলাদেশ সরকার ঢাকার আগারগাঁও, শেরে বাংলা নগরে ৫ একরের একখন্ড জমি বরাদ্দ করে এবং সেখানে ১৯৮১ সালে এর নিজস্ব ভবন তৈরির কাজ সম্পূর্ণ করে।

সঠিক অনুচ্ছেদ শিরোনাম কোনটি?
titleA. গ্যালারী প্রদর্শন
titleB. ভবন প্রাঙ্গন
titleC. ইতিহাস
titleD. জাতীয় বিজ্ঞান ও প্রযুক্তি সপ্তাহ
উত্তর: titleC
চিয়াং সাইন বন্দর উত্তর থাইল্যান্ডের চিয়াং রাই প্রদেশের লাওস থেকে মেকং নদীতে অবস্থিত। মিয়ানমার, লাওস এবং চীনের দক্ষিণাঞ্চলীয় প্রদেশের সাথে বাণিজ্যিক সংযোগ হিসাবে এটির ভূমিকা বিস্তৃত হচ্ছে এবং মেকং নদীর মে ইয়াং কোকে মোহনার ১০ কিলোমিটার দূরে নতুন স্থাপনার পরিকল্পনা করা হচ্ছে। .

চিয়াং সেনের ২০১৬ সালে ৩,৪৫৮ টি জাহাজের কল ছিল, যা ২০১৫ সালের থেকে ৬৫.১ শতাংশ কম। কার্গো ভলিউম ২০৭,৯৪২ টন, ২০১৫ সালের থেকে ৫০.২ শতাংশ কমেছে । 

সঠিক অনুচ্ছেদ শিরোনাম কোনটি?
titleA. রনং বন্দর
titleB. চিয়াং সান পোর্ট
titleC. চিয়াং খং বন্দর
titleD. পরিচালনা
উত্তর: titleB
জাদুঘরের প্রদর্শন কক্ষের বাইরে রয়েছে সুদৃশ্য বাগান। নানা রঙের ফুল ও ফল গাছের সমারোহ সেখানে। বাইরের চত্বরেও রাখা হয়েছে বেশকিছু প্রত্নতাত্ত্বিক নমুনা। দেশের বিভিন্ন এলাকা থেকে স্কুল, কলেজ, মাদ্রাসা, বিশ্ববিদ্যালয়ের শিক্ষার্থী, শিক্ষক, গবেষক, বিশেষজ্ঞরা শিক্ষা সফরের জন্য এখানে আসেন। আগতদের জন্য মহাস্থানগড়ের টিলাসংলগ্ন আম বাগানে গড়ে তোলা হয়েছে পিকনিক স্পট।

সঠিক অনুচ্ছেদ শিরোনাম কোনটি?
titleA. দর্শনের সময়
titleB. অবকাঠামো
titleC. সংগ্রহ
titleD. নিদর্শনসমূহ
উত্তর: titleB
ভোগবাদের শুরুর থেকে বিভিন্ন ব্যক্তি ও দল এর সমালোচনা করে এসেছে। তাদের অনেকেই অন্য জীবনপদ্ধতির কথা বলেন। বেশিরভাগই আধুনিক সাধারণ জীবনযাপনের কথা বলেন।

অনেকক্ষেত্রেই ব্যক্তিবিশেষকে তার ক্রিত পণ্য বিশেষ করি ব্র্যান্ড নামের মাধ্যমে মানুষকে চেনার বিষয়টা দেখা যায়, যেমন দামি গাড়ি বা দামি গহনা দিয়ে মানুষকে চিহ্নিত করা। এ বিষয়গুলো ব্যাপকভাবে সমালোচিত হয়েছে। ভোগবাদের সর্বোচ্চ পর্যায় দেখা যায়, যখন কোন ভোক্তা শুধুমাত্র পণ্য ক্রয় করেই ক্ষান্ত হয় না, বরং গুরুত্বপূর্ণ সময় ও অর্থ খরচ করে অই ব্র্যান্ডকে সমর্থনও করে।

ভোগবাদের বিরোধীরা বলেন অনেক বিলাসী পণ্য ও অপ্রয়োজনীয় ভোগ্যপণ্য অনেকসময় সমমনা মানুষ তৈরী ও সামাজিক স্ট্যাটাস তৈরীতে সাহায্য করে, যা সামাজিক অসমতা বৃদ্ধি করে।


সঠিক অনুচ্ছেদ শিরোনাম কোনটি?
titleA. পরিভাষা
titleB. সংক্ষিপ্ত বিবরণ
titleC. ব্যাপক উৎপাদন
titleD. ভোগের সংস্কৃতি
উত্তর: titleB
জ্ঞানের প্রতিনিধিত্ব এবং জ্ঞানের প্রকৌশল এআই গবেষণার কেন্দ্রীয় বিষয়। অনেক সমস্যার সমাধান যা মেশিন দ্বারা হবে বলে প্রত্যাশা করা হয় তার বিশ্ব সম্পর্কে ব্যাপক জ্ঞান প্রয়োজন হবে। যে ধরনের বিষয় এআই প্রতিনিধিত্ব করবে তা হল বস্তু, বৈশিষ্ট্য, বিভাগ এবং বস্তুর মধ্যে সম্পর্ক; পরিস্থিতি, ঘটনা, অবস্থা এবং সময়; কারণ এবং প্রভাব; জ্ঞান সম্পর্কে জ্ঞান (আমরা যা জানি অন্যান্য মানুষ যা জানেন); এবং অন্যান্য অনেক, কম ভাল গবেষণামূলক ডোমেইন। প্রতিনিধিত্ব হল "যার অস্তিত্ব বিদ্যমান": বস্তুর সেট, সম্পর্ক, ধারণা এবং তাই যে সম্পর্কে মেশিন জানে। সর্বাধিক উচ্চতর তত্ত্ববিদ্যা তাকেই বলা হয় যা অন্য সকল জ্ঞানের ভিত্তি প্রদানের প্রচেষ্টা করে।

জ্ঞানের প্রতিনিধিত্বের মধ্যে সবচেয়ে কঠিন সমস্যাগুলো হল:

সঠিক অনুচ্ছেদ শিরোনাম কোনটি?
titleA. জ্ঞানের প্রতিনিধিত্ব
titleB. কিছু সাধারণ জ্ঞানের প্রতীকী ফর্ম
titleC. যুক্তি ও সমস্যা সমাধান
titleD. শিক্ষা
উত্তর: titleA
১৯২১ সালে মণি সিংহ মহাত্মা গান্ধীর ব্রিটিশ বিরোধী আন্দোলনে শরিক হন। ১৯২৫ সালে তিনি বামপন্থী রাজনীতিতে উদ্বুদ্ধ হন। এসময় তিনি ময়মনসিংহ থেকে কলকাতায় আসেন। কলকাতার মেটিয়াবুরুজে শ্রমিক আন্দোলন সংগঠিত করেন। এজন্য ১৯৩০ সালে তাঁকে গ্রেপ্তার করা হয়। পাঁচ বছর পর ছাড়া পান, তবে আরো কিছুদিন অন্তরীণ হয়ে থাকতে হয়।

সঠিক অনুচ্ছেদ শিরোনাম কোনটি?
titleA. রাজনৈতিক জীবনের সূচনা
titleB. কৃষক আন্দোলন
titleC. জন্ম
titleD. মুক্তিযুদ্ধ ও স্বাধীন বাংলাদেশ
উত্তর: titleA
ফারুক লেগড়ির জন্ম ১৯৪০ সালের ২ মে ব্রিটিশ ভারতের পাঞ্জাবের ডেরা গাজী খান জেলায় অবস্থিত ছোট জারিন গ্রামে। "সরদার" ,উপসর্গটি আভিজাত্য প্রকাশ করে যা দ্্বারা বোঝাাা যে য়য় লেগারি পরিবার সরাইকি-ভাষী বালুচ ছিল এবং তার সম্পদের জন্য সুপরিচিত যা গোত্রপ্রধান হিসাবে কাজ করেছে এবং ভারতের ব্রিটিশ শাসনের সময় থেকেই রাজনীতিতে সক্রিয় ছিল। তাঁর পিতা "নবাব মুহাম্মদ খান" এবং তাঁর পিতামহের "নবাব জামাল খান লেগারি," উভয় প্রগতিশীল নেতা যারা তাদের গোত্রকে আধুনিক ধারনার সঙ্গে পরিচিত করান। তাঁর বাবা পাকিস্তান আন্দোলনে অংশ নিয়েছিলেন এবং ১৯৪৪ সালে রাজনৈতিক বন্দি হিসাবে কারাবদ্ধ ছিলেন। ভারত বিভাগের পরে তাঁর পিতা ১৯৪৯ থেকে ১৯৫৫ সাল পর্যন্ত পাঞ্জাবের প্রাদেশিক সরকারে মন্ত্রীর দায়িত্ব পালন করেন। 

ফারুক লেগারি প্রথমে লাহোরের নামকরা আইচিসন কলেজে স্কুল পড়েন এবং ১৯৫৭ সালে স্নাতক হন। তিনি ১৯৬০ সালে অর্থনীতিতে অনার্স নিয়ে বিএ ডিগ্রি লাভ করেন। তিনি অক্সফোর্ডের সেন্ট ক্যাথেরিন কলেজে যোগ দিতে যুক্তরাজ্যে গিয়েছিলেন যেখানে তিনি দর্শন, রাজনীতি ও অর্থনীতিতে (পিপিই) স্নাতকোত্তর ডিগ্রি অর্জন করেছিলেন।

লেগারি একজন আগ্রহী ও প্রতিযোগিতামূলক খেলোয়াড় এ টেনিস ব্যাকহ্যান্ড খেলতেন এবং পোলো মাঠে নিয়মিত হয়ে ওঠেন। ১৯৭৮ সালে, তিনি ইরানের তেহরানে অনুষ্ঠিত ৭ম এশিয়ান গেমসে শুটার হিসাবে পাকিস্তানের প্রতিনিধিত্ব করেছিলেন। ফারুক লেগারি দেশের বিশিষ্ট জমিদার ছিলেন এবং তাঁর প্রায় জমির মালিকানা ছিল। ফারুক খান লেগারি মারা যাওয়ার পরে তার পুত্র জামাল খান লেগারি লেগারি গোত্রের ২৩ তম প্রধান হন।

সঠিক অনুচ্ছেদ শিরোনাম কোনটি?
titleA. পদত্যাগ
titleB. জীবনী
titleC. সিভিল সার্ভিস এবং রাজনীতি
titleD. মৃত্যু
উত্তর: titleB
ঢাকা বিশ্ববিদ্যালয়ের রসায়ন বিভাগ বাংলাদেশের একটি অন্যতম ঐতিহ্যবাহী বিভাগ। ১৯২১ সালে বিশ্ববিদ্যালয় প্রতিষ্ঠার সাথেই এই বিভাগের শুরু। সম্মান, স্নাতক, এম.ফিল. ও পি.এইচ.ডি শল বর্তমানে এই বিভাগের ছাত্র-ছাত্রী সংখ্যা প্রায় ৪৫০ জন ও শিক্ষক ৫১ জন। এই বিভাগের প্রাক্তন বিভাগীয় প্রধান অধ্যাপক মোকাররম হোসেন খোন্দকারের নামানুসারে ঢাকা বিশ্ববিদ্যালয়ে "মোকাররম হোসেন খোন্দকার বিজ্ঞান ভবন" নির্মিত হয়েছে। বিজ্ঞানী মোকাররম হোসেনের স্মরণে ঢাকা বিশ্ববিদ্যালয়ে মার্চ ১২, ১৯৮১ থেকে বিজ্ঞান ভিত্তিক স্মারক বক্তৃতা চালু হয়, যা আজও অব্যাহত রয়েছে। এই বিভাগে প্রাক্তন ছাত্র কর্তৃক বিভাগের ছাত্র/ছাত্রীদের জন্য দুইটি অভ্যন্তরীণ বৃত্তি প্রচলিত রয়েছে। এগুলো হল যথাক্রমে "ফাতেমা-তামিজউদ্দিন স্কলারশিপ" এবং "আব্দুল আজিজ পাটোয়ারী মেমোরিয়াল আন্ডারগ্রাজুয়েট স্কলারশিপ"।

সঠিক অনুচ্ছেদ শিরোনাম কোনটি?
titleA. ভূতত্ত্ব
titleB. ফাইন্যান্স
titleC. রসায়ন
titleD. টেলিভিশন, চলচ্চিত্র ও আলোকচিত্র
উত্তর: titleC
কলেজে বর্তমানে উচ্চ মাধ্যমিক শিক্ষার পাশাপাশি, ডিগ্রি পর্যায়েও পাঠদান করা হয়।
মূল ভবনের পাশে ইবাদতখানা আছে। ইবাদতখানায় নিয়মিত নামাজ পরিচালনার জন্য ইমাম ও মোয়াজ্জিন আছেন।
কলেজে ছাত্র ও ছাত্রীদের জন্য পৃথক পৃথক মিলনায়তন আছে। ছাত্র ও ছাত্রীদের মিলনায়তনের বিভিন্ন অভ্যন্তরীণ খেলাধূলার ব্যবস্থা ও পত্র-পত্রিকা রয়েছে।
কলেজে রোভার স্কাউটের কার্যক্রম চালু রয়েছে। আগ্রহী ছাত্র-ছাত্রীরা এতে অংশগ্রহণ করে নিজেরা সেবামূলক কাজে আত্মনিয়োগ করতে পারে।
কলেজের উল্লেখযোগ্য সংখ্যক ছাত্র-ছাত্রী বোর্ড/বিশ্ববিদ্যালয়ের বিভিন্ন পরীক্ষায় ফলাফলের ভিত্তিতে মেধানুসারে সরকারি বৃত্তি পেয়ে থাকে। এছাড়া মেধা, আর্থিক অবস্থা, পাঠোন্নতি, সদাচার ইত্যাদি বিবেচনা করে উল্লেখযোগ্য সংখ্যক ছাত্র-ছাত্রীকে কলেজ থেকে বৃত্তি প্রদানের ব্যবস্থা আছে। ছাত্র-ছাত্রীদেরকে বিভিন্ন ব্যাংক, জেলা পরিষদ, বৌদ্ধ ছাত্র সংসদ এবং বাণী-আর্চনা সংসদ বৃত্তি প্রদান করা হয়ে থাকে।
সঠিক অনুচ্ছেদ শিরোনাম কোনটি?
titleA. ব্যবস্থাপনা
titleB. শিক্ষকবৃন্দ
titleC. শিক্ষা কার্যক্রম
titleD. অবস্থান
উত্তর: titleC
আল খানসা আরবের সমসাময়িক শ্রেষ্ঠ কবি ছিলেন। তার কিছু কবিতা স্বরূপ।

"হে আমার দুই চোখ, উদার হও, কার্পণ্য করোনা ।"

"তোমরা কি দানশীল শাখরের জন্য কাঁদবে না?"

"তোমরা কি কাঁদবে না তার মত একজন সাহসী ও সুন্দর পুরুষের জন্য?"

"তোমরা কি কাঁদবে না তার মত একজন যুব-নেতার জন্য?"

"তার অসির হাতল অতি দীর্ঘ!"

"ছাইয়ের স্তূপ বিশালকায়।"

"সে তার গোত্রের নেতৃত্ব তখনই দিয়েছে যখন সে ছিল অল্প বয়সী।"

"যখন তার গোত্র কোন সম্মান ও গৌরবময় কর্মের ‍দিকে হাত বাড়িয়েছে, সেও দ্রুত ঝাঁপিয়ে পড়েছে।"

"সুতরাং সে সম্মান ও সৌভাগ্য নিয়েই চলে গেছে।"

"তুমি দেখতে পাবে যে, সম্মান ও মর্যাদা তার বাড়ীর পথ বলে দিচ্ছে।"

"সর্বোত্তম মর্যাদও তার প্রশংসা করা উচিত বলে মনে করে।"

"যদি সম্মান ও আভিজাত্যের আলোচনা করা হয় তাহলে তুমি তাকে মর্যাদার চাদর গায়ে জড়ানো অবস্থায় দেখতে পাবে।।“"

"প্রতিদিনের সূর্যোদয় আমাকে শাখরের স্মৃতি স্মরণ করিয়ে দেয়।"

"আর আমি তাকে স্মরণ করি প্রতিটি সূর্যাস্তের সময়।"

"যদি আমার চারপাশে নিজ নিজ মৃতদের জন্য প্রচুর বিলাপকারী না থাকতো,"

"আমি আত্মহত্যা করতাম।"

"ওহে শাখর!"

"যদি তুমি আমার দুই চোখেকে কাঁদিয়ে থাকো, তাতে কি হয়েছে?"

"তুমি তো একটা দীর্ঘ সময় পর্যন্ত আমাকে হাসিয়েছো!"

"আমি তোমার জন্য কেঁদেছি একদল উচ্চকণ্ঠে বিলাপকারীদের মধ্যে।"

"অথচ যারা উচ্চকণ্ঠে বিলাপ করে তাদের চেয়ে উচ্চকণ্ঠে বিলাপ করার আমিই উপযুক্ত।"

"তোমার জীবনকালে তোমার দ্বারা আমি বহু বিপদ-আপদ দূর করেছি।"

"এখন এই বড় বিপদ কে দূর করবে?"

"যখন কোন নিহত ব্যক্তির জন্য বিলাপ করা খারাপ কাজ,"

"তখন তোমার জন্য কান্নাকে আমি একটি খুবই ভালো কাজ বলে মনে করি।"

"বড় বড় নেতৃস্থানীয় মানুষ সাখরের অনুসরণ করে থাকে।"

"শাখর এমন একটি পাহাড় সদৃশ যার শীর্ষদেশে আগুন জ্বলছে।"

"ওহে আমার চোখের কি হয়েছে, ওহে তার কী হয়েছে?"

"সে তার জামা অশ্রু দিয়ে ভিজিয়ে দিয়েছে।"

"আস-শারীদের বংশধর !শাখরের মৃত্যুর পর যমীন কি তার ভারমুক্ত হয়েছে?"

"অতপর আমি একজন ধ্বংস হয়ে যাওয়া ব্যক্তির প্রতি সমবেদনা প্রাকাশের জন্য শপথ করে বসেছি।"

"আর কান্নারত অবস্থায় প্রশ্ন করছি- তার কী হয়েছে?"

"সে নিজেই সকল দুখ-কষ্ট বহন করার সিদ্ধান্ত নিয়েছে। সুতরাং আমার নিজের জন্য ভালো কষ্টগুলো অধিক উপযোগী।"

"আমি নিজেকে একটি পথ ও পন্থায় বহন করবো- হয়তো তা হবে তার বিপক্ষে অথবা পক্ষে।"

"আল্লাহর কসম!"

"শাখর ছিল অতীত সময়ের একটি ঢাল"

"এবং পাঁচহাতি নেয়ার বিষাক্ত লাল ফলা।"

"আর আল্লাহর কসম, মুয়াবিয়া যেমন বক্তা, তেমনি করিৎকর্মাও।"

"শাখর হচ্ছে শীতকালের উষ্ণতা, আর মুয়াবিয়া হচ্ছে বাতাসের শীতলতা" [মর্যাদার ব্যপারে]

"শাখর! সে তো হৃদপিণ্ডের কম্পন। আর মুয়াবিয়া হচ্ছে শরীরের জ্বর" [ শোকের ব্যপারে]

"তারা দুইজন হলো দুঃসাহসী রক্তলাল পাঞ্জাওয়ালা সিংহ!"

"রুক্ষ মেজাজ ক্রদ্ধ কালচক্রের মধ্যে দুইটি সাগর, সভা-সমাবেশে ‍দুইটি চন্দ্র,"

"সম্মান ও মর্যাদায় অত্যুচ্চ,পাহাড়ার মত নেতা ও স্বাধীন ।"

তার এসব কবিতা ইসলাম পূর্ব গোটা আরবে একজন অপ্রতিদ্বন্দ্বী কবিতা রচয়িতা হিসেবে খ্যাতনামা লাভ করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. ইসলাম গ্রহণ
titleC. উমরের আমলে
titleD. তার কিছু কবিতা
উত্তর: titleD
বলে বৈচিত্র্যতা এনে উঁচুতে মিডিয়াম পেস বোলিং করতেন। বলগুলো দেখতে একই ধরনের ছিল। নিজস্ব শারীরিক কাঠামোর পূর্ণাঙ্গ সুযোগ কাজে লাগান। লাফিয়ে বোলিং করার ভঙ্গীমায় বিল বোসের ন্যায় তিনিও উইকেটে বলকে পর্যাপ্ত উত্তোলন ঘটাতে পারতেন। বৃষ্টি আক্রান্ত উইকেটে এ ধরনের পদক্ষেপ সবিশেষ কাজে লাগতো। পর্যাপ্ত পরিমাণে বলকে সুইং করতেন। ব্যাটের বেশ দূর থেকে এ সুইং করতেন তিনি। ব্যাটসম্যান হিসেবে টেড আর্নল্ড প্রায় সবধরনের স্ট্রোক মারতেন। অধিকাংশ ক্ষেত্রেই শক্তিমত্তা নিয়ে অগ্রসর হতেন। এছাড়াও, দর্শনীয়ভাবে রক্ষণাত্মক ভঙ্গীমায় বল রুখে দিতেন। স্লিপ ফিল্ডার হিসেবেও সুনাম ছিল তার।

উইজডেন কর্তৃপক্ষ তার স্মরণে মন্তব্য করে যে, খাঁটিমানের অল-রাউন্ডার ক্রিকেটার ছিলেন তিনি। শুরুর দিককার সুইং বোলিংয়ের অন্যতম ব্যবহারকারী ছিলেন। জর্জ হার্স্টকে আদর্শ মেনে চমকপ্রদ আউট সুইংগার করতেন। তবে, টেস্ট ক্রিকেটে ব্যাট হাতে তেমন কোন ভূমিকাই রাখতে পারেননি।

সঠিক অনুচ্ছেদ শিরোনাম কোনটি?
titleA. খেলার ধরন
titleB. কাউন্টি ক্রিকেট
titleC. টেস্ট ক্রিকেট
titleD. ব্যক্তিগত জীবন
উত্তর: titleA
আলী ১৯৯৮ সালে তার রাজনৈতিক কর্মজীবন শুরু করেন। আগস্ট ১৯৯৮ থেকে ফেব্রুয়ারি ২০০১ পর্যন্ত, তিনি ওয়ার্ল্ড ট্রেড অর্গানাইজেশন এর একজন গবেষক ছিলেন। এপ্রিল ২০০২ সাল পর্যন্ত বৈদেশিক বাণিজ্য নীতি বিভাগের সেবা বিভাগে আলীকে বাণিজ্য বিভাগের প্রধান হিসেবে নিযুক্ত ছিলেন। এপ্রিল ২০০২ থেকে এপ্রিল ২০০৩ এর মধ্যে, তাকে জাতিসংঘে জর্ডানের স্থায়ী মিশনে ডেপুটি অর্থনৈতিক পরামর্শদাতা হিসাবে নিয়োগ দেওয়া হয়েছিল। ২০০৩ সালের অক্টোবর থেকে তিনি ২০১০ সাল পর্যন্ত বিদেশি বাণিজ্য নীতি বিভাগের পরিচালকের ভূমিকা পালন করেন, যখন তিনি মন্ত্রণালয়ের সেক্রেটারি জেনারেল (উপমন্ত্রী) হয়ে ওঠেন।

মহাসচিব হিসাবে তার দায়িত্ব পালনের সময়, তিনি ওয়ার্ল্ড ট্রেড অর্গানাইজেশনে জর্ডানের অভ্যর্থনা নিয়ে আলোচনার নেতৃত্ব দেন এবং ওইসিডি-এর প্রতি আনুগত্যের আলোচনায় জর্ডানের প্রতিনিধি দলের প্রধান ছিলেন। আলী এছাড়াও ২০১২ সালে ডিউভ্যিলে অংশীদারত্ব সভায় বিনিয়োগ এবং বাণিজ্য স্তম্ভ আয়োজন করেন এবং জর্ডানের বাণিজ্য অংশীদারদের সঙ্গে যৌথ কমিটির বৈঠককালে একটি গুরুত্বপূর্ণ ভূমিকা পালন করেছে। এছাড়াও তিনি আমেরিকা, সিঙ্গাপুর, কানাডা এবং তুরস্ক-এর সঙ্গে জর্ডানের ঐতিহাসিক মুক্ত বাণিজ্য চুক্তিগুলিতে নেতৃত্ব দেন। মন্ত্রী হিসেবে নিযুক্ত হওয়ার আগে আলী কয়েকটি সরকারি প্রতিষ্ঠানের বোর্ড সদস্য ছিলেন যেমন: জর্ডান এন্টারপ্রাইজ ডেভেলপমেন্ট কর্পোরেশন, জর্ডান ইনভেস্টমেন্ট বোর্ড, এবং জর্ডান ডেভেলপমেন্ট জোন কোম্পানি

২ মার্চ ২০১৫-এ, আবদুল্লাহ এনসুরের দ্বিতীয় মন্ত্রিসভায় মন্ত্রিসভা পুনর্নির্ধারণে, আলীকে শিল্প, বাণিজ্য ও সরবরাহ মন্ত্রী হিসাবে মনোনীত করা হয়।

সঠিক অনুচ্ছেদ শিরোনাম কোনটি?
titleA. সম্মান এবং পুরস্কার
titleB. প্রাথমিক জীবন এবং শিক্ষা
titleC. শিক্ষাগত কর্মজীবন
titleD. রাজনৈতিক কর্মজীবন
উত্তর: titleD
পূর্বপরিকল্পিত বিবাহ বা সম্বন্ধ করে বিয়ে ভারতের একটি শতাব্দীপ্রাচীন প্রথা। আজও ভারতীয়দের অধিকাংশের বিবাহ হয় পিতামাতা ও পরিবারের অন্যান্য সম্মানীয় সদস্যবর্গের পরিকল্পনা এবং বর ও বধূর সম্মতিক্রমে। পণপ্রথা থাকলেও, ভারত সরকার তা বেআইনি ঘোষণা করেছে। তবে ভারতীয় সমাজ ও সংস্কৃতি এই প্রথা রয়েই গেছে। সরকারি কর্তৃপক্ষের কাছে পণ দেওয়া-নেওয়ার ব্যাপারটি গোপন রাখা হয়ে থাকে। সম্বন্ধ করে বিয়েতে বয়স, উচ্চতা, ব্যক্তিগত মূল্যবোধ ও রুচি, পারিবারিক প্রেক্ষাপট (অর্থবল ও সামাজিক প্রতিষ্ঠা), বর্ণ ও ঠিকুজি-কোষ্ঠী বিচার করে পাত্রপাত্রী নির্বাচন করা হয়।

ভারতীয় সংস্কারে বিবাহ হল সারাজীবনের সম্পর্ক। ভারতে বিবাহবিচ্ছেদের হার অত্যন্ত কম (মাত্র ১.১%, যেখানে মার্কিন যুক্তরাষ্ট্রে এই হার ৫০%)। সম্বন্ধ করে বিয়েতে বিবাহবিচ্ছেদের হার আরও কম। তবে সাম্প্রতিককালে বিবাহবিচ্ছেদের হার তুলনামূলকভাবে বৃদ্ধি পেয়েছে। প্রাচীনপন্থীরা বিবাহবিচ্ছেদকে সামাজিক রীতি লঙ্ঘন মনে করলেও, আধুনিকতাবাদীরা নারীর অধিকার রক্ষায় এটিকে জরুরি মনে করেন।

সঠিক অনুচ্ছেদ শিরোনাম কোনটি?
titleA. বিবাহ
titleB. সমাজ
titleC. সামগ্রিক বর্ণনা
titleD. পরিবার
উত্তর: titleA
হরতালের সবচেয়ে বড় হাতিয়ার হলো হরতালকারীদের কন্ঠস্বর। সাধারণত তারা রাজপথে বেরিয়ে চিৎকার করে নিজেদের দাবি-দাওয়া জনসমক্ষে কিংবা গণমাধ্যমের সামনে পেশ করে থাকেন। তবে মিছিল করার ক্ষেত্রে অনেক সময় ব্যানার, ফেস্টুন, পোস্টার ইত্যাদির ব্যবহার হয়ে থাকে। এই ধারণায় মিছিল, হরতালের অনেক বড় একটা হাতিয়ার। 
তাছাড়া হরতাল সমর্থকরা টায়ারে আগুন লাগিয়ে হরতাল পালন করে। ইট পাথর নিক্ষেপ, পুলিশের সাথে সংঘর্ষ ও হয়ে থাকে। হরতালের নামে নৈরাজ্য সৃষ্টিতে গাছপালা কেটে রাস্তা অবরোধ, ট্রেনের স্লিপার খুলে ফেলা হয়। যাতে চরম দুর্ভোগে পড়ে সাধারণ মানুষ।

সঠিক অনুচ্ছেদ শিরোনাম কোনটি?
titleA. আইনি দৃষ্টিকোণ
titleB. হাতিয়ার ও নৈরাজ্য
titleC. কার্যক্রম
titleD. তথ্যসূত্র
উত্তর: titleB